laion/Wikipedia-Exotic huggingface dataset:
নিতিন থাপা

নিতিন থাপা (নেপালি: नितिन थापा, ইংরেজি: Nitin Thapa; জন্ম: ৭ ফেব্রুয়ারি ২০০২) হলেন একজন নেপালি পেশাদার ফুটবল খেলোয়াড়। তিনি বর্তমানে নেপালি ক্লাব পোখরা থান্ডার্স এবং নেপাল জাতীয় দলের হয়ে মধ্যমাঠের খেলোয়াড় হিসেবে খেলেন। নেপালি ক্লাব সংকটা কাঠমান্ডু মলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; সংকটা কাঠমান্ডু মলের হয়ে খেলার পর ২০১৯–২০ মৌসুমে তিনি প্রথমে স্টার স্পোর্টস এবং পরবর্তীকালে চেয়াসাল যুব দলে যোগদান করেছেন। ২০২১–২২ মৌসুমে, তিনি চেয়াসাল যুব হতে নেপালি ক্লাব পোখরা থান্ডার্সে যোগদান করেছেন। নিতিন ২০২১ সালে নেপালের হয়ে আন্তর্জাতিক পর্যায়ে অভিষেক করেছেন; নেপালের জার্সি গায়ে তিনি এপর্যন্ত ২ ম্যাচে অংশগ্রহণ গোল করেছেন। নিতিন থাপা ২০০২ সালের ৭ই ফেব্রুয়ারি তারিখে নেপালে জন্মগ্রহণ করেছেন। ২০২১ সালের ২রা সেপ্টেম্বর তারিখে, মাত্র ১৯ বছর, ৬ মাস ও ২৬ দিন বয়সে, ডান পায়ে ফুটবল খেলায় পারদর্শী নিতিন ভারতের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে নেপালের হয়ে অভিষেক করেছেন। উক্ত ম্যাচের ৮৫তম মিনিটে মধ্যমাঠের খেলোয়াড় তেজ তামাংয়ের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচটি নেপাল ১–১ গোলে ড্র করেছিল। ২৩ অক্টোবর ২০২১ পর্যন্ত হালনাগাদকৃত। "Nepal vs. India - 2 September 2021"। Soccerway। ২ সেপ্টেম্বর ২০২১। সংগ্রহের তারিখ ১৮ সেপ্টেম্বর ২০২১।  "Nepal - India, Sep 2, 2021 - International Friendlies - Match sheet"। Transfermarkt (ইংরেজি ভাষায়)। ২ সেপ্টেম্বর ২০২১। সংগ্রহের তারিখ ১৮ সেপ্টেম্বর ২০২১।  Strack-Zimmermann, Benjamin (২ সেপ্টেম্বর ২০২১)। "Nepal vs. India (1:1)"। National Football Teams। সংগ্রহের তারিখ ১৮ সেপ্টেম্বর ২০২১।  সকারওয়েতে নিতিন থাপা (ইংরেজি) ট্রান্সফারমার্কেটে নিতিন থাপা (ইংরেজি) ইএসপিএন এফসিতে নিতিন থাপা (ইংরেজি) ন্যাশনাল-ফুটবল-টিমস.কমে নিতিন থাপা (ইংরেজি)
রাজন গুরুং

রাজন গুরুং (নেপালি: राजन गुरुङ, ইংরেজি: Rajan Gurung; জন্ম: ১৫ এপ্রিল ২০০০) হলেন একজন নেপালি পেশাদার ফুটবল খেলোয়াড়। তিনি বর্তমানে নেপালি ক্লাব কাঠমান্ডু রেজার্স এবং নেপাল জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেলেন। ২০২০–২১ মৌসুমে, নেপালি ক্লাব নেপাল সশস্ত্র বাহিনীর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; নেপাল সশস্ত্র বাহিনীর হয়ে মাত্র এক মৌসুম অতিবাহিত করার পর ২০২১–২২ মৌসুমে তিনি কাঠমান্ডু রেজার্সে যোগদান করেছেন। রাজন ২০২১ সালে নেপালের হয়ে আন্তর্জাতিক পর্যায়ে অভিষেক করেছেন; নেপালের জার্সি গায়ে তিনি এপর্যন্ত ১ ম্যাচে অংশগ্রহণ করেছেন। রাজন গুরুং ২০০০ সালের ১৫ই এপ্রিল তারিখে নেপালে জন্মগ্রহণ করেছেন। ২০২১ সালের ৫ই সেপ্টেম্বর তারিখে, ২১ বছর, ৪ মাস ও ২১ দিন বয়সে, ডান পায়ে ফুটবল খেলায় পারদর্শী রাজন ভারতের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে নেপালের হয়ে অভিষেক করেছেন। উক্ত ম্যাচের ৮৬তম মিনিটে আক্রমণভাগের খেলোয়াড় মনিস ডাঁগির বদলি খেলোয়াড় হিসেবে তিনি মাঠে প্রবেশ করেছিলেন; ম্যাচটি ভারত ১–২ গোলের ব্যবধানে জয়লাভ করেছিল। ১৮ সেপ্টেম্বর ২০২১ পর্যন্ত হালনাগাদকৃত। "Nepal vs. India - 5 September 2021"। Soccerway। ৫ সেপ্টেম্বর ২০২১। সংগ্রহের তারিখ ১৮ সেপ্টেম্বর ২০২১।  "Nepal - India, Sep 5, 2021 - International Friendlies - Match sheet"। Transfermarkt (ইংরেজি ভাষায়)। ৫ সেপ্টেম্বর ২০২১। সংগ্রহের তারিখ ১৮ সেপ্টেম্বর ২০২১।  Strack-Zimmermann, Benjamin (৫ সেপ্টেম্বর ২০২১)। "Nepal vs. India (1:2)"। National Football Teams। সংগ্রহের তারিখ ১৮ সেপ্টেম্বর ২০২১।  সকারওয়েতে রাজন গুরুং (ইংরেজি) ট্রান্সফারমার্কেটে রাজন গুরুং (ইংরেজি) ইএসপিএন এফসিতে রাজন গুরুং (ইংরেজি) ন্যাশনাল-ফুটবল-টিমস.কমে রাজন গুরুং (ইংরেজি)
সর্বোচ্চ মহিলা পরিষদ

সর্বোচ্চ মহিলা পরিষদ (এসসিডব্লিউ) হল বাহরাইন সরকারের নারী বিষয়ক উপদেষ্টা সংস্থা। এর সভাপতিত্ব করেন বাহরাইনের বাদশাহ হামাদ বিন ঈসা আল খলিফার স্ত্রী শেখা সাবিকা বিনতে ইব্রাহিম আল খলিফা। সংস্থাটির বর্তমান মহাসচিব হালা আল আনসারী। এসসিডব্লিউ বাহরাইনে নারীদের অধিকার এবং সমাজে নারীদের পূর্ণ অংশগ্রহণের জন্য প্রতিষ্ঠিত হয়েছিল। তারা নারীদের ব্যক্তিগত অবস্থা আইনে প্রবর্তনের জন্য প্রচারাভিযান চালায় (বাহরাইনে নারীর অধিকার দেখুন)। এটি অন্যান্য নারী অধিকার গোষ্ঠীর সাথে প্রচারাভিযানের সমন্বয় সাধনের জন্য কাজ করে এবং ২০০৬ সালের পৌরসভা ও সাধারণ নির্বাচনে নারী প্রার্থীদের প্রচার করার চেষ্টা করে। ২০০৬ সালের ২৬ নভেম্বর অনুষ্ঠিত নির্বাচনে অংশগ্রহণকারী প্রার্থীদের মধ্যে কাউন্সিলর ড. মুনিরা ফখরো ছিলেন, যিনি প্রাক্তন মার্কসবাদী ওয়াদের পক্ষে ছিলেন । এসসিডব্লিউ-এর প্রাক্তন কর্মী, নাদা হাফফাদ, বাহরাইনের প্রথম পূর্ণাঙ্গ নারী মন্ত্রী নিযুক্ত হন। তিনি ২০০৪ থেকে ২০০৭ সাল পর্যন্ত স্বাস্থ্য মন্ত্রী ছিলেন। বেশ কয়েকজন সংসদের উচ্চকক্ষ, পরামর্শক পরিষদের সদস্য ছিলেন। লুলওয়া আল আওধীর মতে বাহরাইনে নারীদের অধিকারের ক্ষেত্রে সবচেয়ে বড় বাধা হল আলেমরা, যারা তাদের অনুসারীদের জন্য রাজনৈতিক এজেন্ডা নির্ধারণ করে এবং রাজ্যে একতাবদ্ধ পারিবারিক আইনের বিরুদ্ধে অবিচল রয়েছেন। আল-আওধী বলেন, বিশেষ উদ্বেগের বিষয় হল শিয়া আলেমদের পৌরসভা নির্বাচনে নারীদের অংশগ্রহণের আপত্তি। তিনি এর কারণ হিসাবে তাদের 'অদ্ভুত' ধারণা পোষণকে অভিহিত করেন, যে পৌরসভার সমস্যা সমাধানের জন্য নারী পৌর কাউন্সিলরদের গভীর রাতে ডেকে আনা হতে পারে, যা একজন নারীর পক্ষে অসম্মানজনক। আর এটা নৈতিকভাবে ঠিক না। বাহরাইনের সর্বাধিক বিশিষ্ট নারী অধিকার কর্মী গাদা জামশীর সর্বোচ্চ পরিষদকে বাহরাইনে নারীদের অধিকারকে বাধাগ্রস্ত করার অভিযোগ করেন। ২০০৭ সালের মে মাসের এক বিবৃতিতে, উইমেন পিটিশন কমিটি "বাহরাইন মহিলাদের গঠন ও সহায়তা" নিয়ে ব্যর্থতার কথা উল্লেখ করে সর্বোচ্চ মহিলা পরিষদ ভেঙে দেওয়ার আহ্বান জানায়। এতে আরও উল্লেখ করা হয় যে, "বেশিরভাগ নারী, উপজাতীয় বা সাম্প্রদায়িক সম্পর্কের বিবেচনায় বা কর্তৃপক্ষ এবং রাজকীয় আদালতের কিছু সদস্যের ব্যক্তিগত আনুগত্যের ভিত্তিতে সিদ্ধান্ত গ্রহণের পদ লাভ করেন"। বিবৃতিতে দাবি করা হয় যে ২০০৬ সালের নির্বাচনে এসসিডব্লিউ, বিশিষ্ট নারী কর্মী মুনিরা ফাখরোরকে সমর্থন করা বন্ধ করে দিয়েছিল, জেনে শুনে সালাবাদী ইসলামপন্থী আল আসালাহ পার্টির আলী সালাহকে জেতার অনুমতি দিয়েছিল। ২০০৬ বাহরাইনি সাধারণ নির্বাচনের নারী প্রার্থীগণ বাহরাইনে নারীর অধিকার "Archived copy"। ১৭ ডিসেম্বর ২০১৩ তারিখে মূল থেকে আর্কাইভ করা। সংগ্রহের তারিখ ২০১৩-০৩-১৭।  "Archived copy"। ১০ মার্চ ২০০৭ তারিখে মূল থেকে আর্কাইভ করা। সংগ্রহের তারিখ ২০০৬-০৪-০১।  Ghada Jamsheer, Time magazine, May 14, 2006 Activist on Forbes list[স্থায়ীভাবে অকার্যকর সংযোগ], Gulf Daily News, 15 May 2006 Letter to the King of Bahrain Concerning Failures of the Supreme Council for Women ওয়েব্যাক মেশিনে আর্কাইভকৃত ১৪ মে ২০০৭ তারিখে, Women's Petition Committee, 2 May 2007
ফররুখরু পারসা

ফররুখরু পারসা (ফার্সি: فرخ‌رو پارسا ; ২৪ মার্চ ১৯২২ - ৮ মে ১৯৮০) ছিলেন একজন ইরানি চিকিৎসক, শিক্ষাবিদ এবং সংসদ সদস্য। তিনি আমির আব্বাস হোভিদার অধীনে ইরানের শিক্ষা মন্ত্রী হিসেবে দায়িত্ব পালন করেন এবং ইরান সরকারের প্রথম মহিলা ক্যাবিনেট মন্ত্রী ছিলেন। পারসা ইরানে নারী অধিকারের একজন স্পষ্টবাদী সমর্থক ছিলেন। ১৯৮০ সালের ৮ মে ইসলামিক সাংস্কৃতিক বিপ্লবের শুরুতে তেহরানে ফায়ারিং স্কোয়াড ফারোখরু পারসাকে মৃত্যুদণ্ড দেয়। ফররুখরু পারসা ১৯২২ সালের ২৪ মার্চ ইরানের কোমে ফাররোখ-দিন এবং ফখর-ই আফাঘ পারসাইতে জন্মগ্রহণ করেন। তার মা ফখর-ই আফাঘ ছিলেন মহিলা ম্যাগাজিন জাহান-ই জান ("নারীর জগৎ") এর সম্পাদক এবং লিঙ্গ সমতা এবং নারীদের জন্য শিক্ষার সুযোগের জন্য একজন সোচ্চার প্রবক্তা। এই বিষয়ে তার মতামত তার সময়ের সমাজের রক্ষণশীল অংশের বিরোধিতার সম্মুখীন হয়, যার ফলে আহমাদ কাভামের সরকার পরিবারটিকে তেহরান থেকে কোম পর্যন্ত বহিষ্কার করে, যেখানে ফখর-ই আফাঘকে গৃহবন্দী করা হয়। এখানেই ফারোখরুর জন্ম হয়, ১৯২২ সালের ইরানি নববর্ষের প্রাক্কালে (নওরোজ, ১৩০১ এএইচ) মধ্যরাতের কিছু মিনিট পরে। পরে প্রধানমন্ত্রী হাসান মোসোফি ওল-মামালেকের হস্তক্ষেপে তার পরিবারকে তেহরানে ফিরে যাওয়ার অনুমতি দেওয়া হয়। মেডিকেল ডিগ্রি অর্জনের পর পারসা তেহরানের জিনে ডি'আর্ক উচ্চ বিদ্যালয়ে জীববিজ্ঞানের শিক্ষক হন। স্কুলে তিনি ফারাহ দিবাকে জানতে পারেন, যিনি এই বিদ্যালয়ের তার এক ছাত্র, এবং যিনি পরে রাজা মোহাম্মদ রেজা পাহলভির স্ত্রী হবেন। ১৯৬৩ সালে পারসা সংসদে (মাজলস) নির্বাচিত হন এবং ইরানের নারীদের ভোটাধিকারের জন্য মোহাম্মদ রেজা পাহলভির কাছে আবেদন করতে শুরু করেন। তিনি আইন প্রণয়নের জন্য একটি চালিকাশক্তিও ছিলেন যা মহিলা এবং পরিবার সম্পর্কিত বিদ্যমান আইনগুলি সংশোধন করেছিল। ১৯৬৫ সালে পারসা উপ-শিক্ষা মন্ত্রী নিযুক্ত হন এবং ১৯৬৮ সালের ২৭ আগস্ট তিনি আমির-আব্বাস হোভিদা সরকারের মন্ত্রিসভায় শিক্ষা মন্ত্রী হন। ইরানের ইতিহাসে এই প্রথম কোনও মহিলা মন্ত্রিসভার পদ দখল করেছিলেন। ১৯৮০ সালের ৮ মে তেহরানে ইসলামিক সাংস্কৃতিক বিপ্লবের শুরুতে ফায়ারিং স্কোয়াড ফারোখরু পারসাকে মৃত্যুদণ্ড দেয়। কারাগার থেকে তার শেষ চিঠিতে ফররুখরু পারসা তার সন্তানদের লিখেছিলেন: "আমি একজন ডাক্তার, তাই আমার মৃত্যুর কোন ভয় নেই। মৃত্যু কেবল একটি মুহূর্ত এবং আর নয়। আমি পর্দার জন্য বাধ্য হয়ে লজ্জায় বেঁচে থাকার পরিবর্তে খোলা হাতে মৃত্যু পেতে প্রস্তুত। আমি তাদের কাছে মাথা নত করব না যারা আশা করে যে আমি পুরুষ এবং মহিলাদের মধ্যে সমতার জন্য আমার পঞ্চাশ বছরের প্রচেষ্টার জন্য দুঃখ প্রকাশ করব। আমি চাদর পরতে এবং ইতিহাসে পিছিয়ে যেতে প্রস্তুত নই।" ইরানের শিক্ষামন্ত্রী হিসেবে তার উত্তরসূরি, ইসলামিক বিপ্লবের আগে আরেকজন মন্ত্রী মানুচেহর গেঞ্জি তার মৃত্যুদণ্ডে বিস্ময় প্রকাশ করেছেন: তিনি "একজন মহিলা, [...] ডাক্তার, একজন দক্ষ চিকিৎসক যিনি বেহেস্তি, বাহোনার এবং রেজাই-এর মতো বিপ্লবীদের সাথে মন্ত্রণালয়ে সুসম্পর্ক উপভোগ করেছিলেন।" বস্তুত, শিক্ষা মন্ত্রী থাকাকালীন বেহেস্তি, বাহোনার এবং মোহাম্মদ মোফাত্তেহ মন্ত্রণালয়ের বেতনে ছিলেন। এই তিনজন বেশ কয়েক বছর পরে ইসলামিক বিপ্লবের প্রধান খেলোয়াড় হওয়ার কথা ছিল। তার মন্ত্রণালয়ের অর্থায়নে বেহেস্তি ইসলামিক সেন্টার অফ হামবুর্গ প্রতিষ্ঠা করেন এবং বাহোনার তেহরানের চারপাশে কয়েকটি ইসলামিক পাবলিক স্কুল স্থাপন করতে সক্ষম হন। ইরানে নারীর অধিকার আন্দোলন ইরানে নারীর অধিকার ইরানে নারী "زادروز زنده یاد دکتر فرخ رو پارسا"।
নবযুগ শ্রেষ্ঠ

নবযুগ শ্রেষ্ঠ (নেপালি: नवयुग श्रेष्ठ, ইংরেজি: Nawayug Shrestha; জন্ম: ৮ জুন ১৯৯০) হলেন একজন নেপালি পেশাদার ফুটবল খেলোয়াড়। তিনি বর্তমানে নেপালি ক্লাব পোখরা থান্ডার্স এবং নেপাল জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেলেন। ২০১৫–১৬ মৌসুমে, নেপালি ক্লাব নেপাল সেনাবাহিনীর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; নেপাল সেনাবাহিনীর হয়ে চার মৌসুম অতিবাহিত করার পর ২০১৯–২০ ভুটানি ক্লাব পারোয় যোগদান করেছেন। পারোয় মাত্র এক মৌসুম অতিবাহিত করার পর পুনরায় নেপালি ক্লাব নেপাল সেনাবাহিনীর সাথে চুক্তি স্বাক্ষর করেছেন। ২০২১–২২ মৌসুমে, তিনি নেপাল সেনাবাহিনী হতে নেপালি ক্লাব পোখরা থান্ডার্সে যোগদান করেছেন। মাঝে তিনি এক মৌসুমের জন্য ত্রিভুবন সেনাবাহিনীর হয়ে ধারে খেলেছেন। নবযুগ ২০১৫ সালে নেপালের হয়ে আন্তর্জাতিক পর্যায়ে অভিষেক করেছেন; নেপালের জার্সি গায়ে তিনি এপর্যন্ত ৪০ ম্যাচে ৭টি গোল করেছেন। নবযুগ শ্রেষ্ঠ ১৯৯০ সালের ৮ই জুন তারিখে নেপালের ইলামে জন্মগ্রহণ করেছেন এবং সেখানেই তার শৈশব অতিবাহিত করেছেন। ২০১৫ সালের ৩১শে আগস্ট তারিখে, ২৫ বছর, ২ মাস ও ২৩ দিন বয়সে, ডান পায়ে ফুটবল খেলায় পারদর্শী নবযুগ ভারতের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে নেপালের হয়ে অভিষেক করেছেন। উক্ত ম্যাচের ৫৫তম মিনিটে মধ্যমাঠের খেলোয়াড় জগজিত শ্রেষ্ঠের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচটি নেপাল ০–০ গোলে ড্র করেছিল। নেপালের হয়ে অভিষেকের বছরে নবযুগ সর্বমোট ৪ ম্যাচে অংশগ্রহণ করেছেন। জাতীয় দলের হয়ে অভিষেকের ৪ মাস ও ১৯ দিন পর, নেপালের জার্সি গায়ে প্রথম গোলটি করেছেন; ২০১৬ সালের ১৯শে জানুয়ারি তারিখে, মালদ্বীপের বিরুদ্ধে ম্যাচের ৫২তম মিনিটে নেপালের হয়ে গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছেন; একই ম্যাচে আন্তর্জাতিক ফুটবলে তিনি তার প্রথম হ্যাট্রিকটি করেছেন। তিনি উক্ত ম্যাচে নেপালের হয়ে ১ম, ৩য় এবং ৪র্থ গোল করেছেন। ২৩ অক্টোবর ২০২১ পর্যন্ত হালনাগাদকৃত। "India - Nepal 0:0 (Friendlies 2015, August)"। worldfootball.net। ২৭ নভেম্বর ২০২০। সংগ্রহের তারিখ ১৮ সেপ্টেম্বর ২০২১।  "India - Nepal, Aug 31, 2015 - International Friendlies - Match sheet"। Transfermarkt (ইংরেজি ভাষায়)। ৩১ আগস্ট ২০১৫। সংগ্রহের তারিখ ১৮ সেপ্টেম্বর ২০২১।  Strack-Zimmermann, Benjamin (৩১ আগস্ট ২০১৫)। "India vs. Nepal (0:0)"। National Football Teams। সংগ্রহের তারিখ ১৮ সেপ্টেম্বর ২০২১।  "Maldives - Nepal, Jan 19, 2016 - International Friendlies - Match sheet"। Transfermarkt (ইংরেজি ভাষায়)। ১৯ জানুয়ারি ২০১৬। সংগ্রহের তারিখ ১৮ সেপ্টেম্বর ২০২১।  Strack-Zimmermann, Benjamin (১৯ জানুয়ারি ২০১৬)। "Maldives vs. Nepal (1:4)"। National Football Teams। সংগ্রহের তারিখ ১৮ সেপ্টেম্বর ২০২১।  সকারওয়েতে নবযুগ শ্রেষ্ঠ (ইংরেজি) ট্রান্সফারমার্কেটে নবযুগ শ্রেষ্ঠ (ইংরেজি) ওয়ার্ল্ডফুটবল.নেটে নবযুগ শ্রেষ্ঠ (ইংরেজি) ইএসপিএন এফসিতে নবযুগ শ্রেষ্ঠ (ইংরেজি) ন্যাশনাল-ফুটবল-টিমস.কমে নবযুগ শ্রেষ্ঠ (ইংরেজি)
ডুয়েগু আসেনা

ডুয়েগু আসেনা (এপ্রিল ১৯, ১৯৪৬-জুলাই ৩০, ২০০৬) একজন তুর্কি সাংবাদিক, লেখক এবং নারী অধিকার কর্মী ছিলেন। বিখ্যাত বই "ওমেন হ্যাজ নেম নেম" এর লেখিকা মিসেস আসেনা একজন শিক্ষক হওয়ার প্রশিক্ষণ নিয়েছিলেন কিন্তু ১৯৭০ এর দশকের প্রথম দিকে সংবাদপত্রে নারীর পাতায় লিখতে শুরু করেন। তিনি ১৯৭৮ সালে তুরস্কে প্রথম নারীদের জন্য একটি পত্রিকা চালু করেন। তুর্কি সরকারের নিষেধাজ্ঞা উপেক্ষা করে মিসেস আসেনা প্রথম লেখিকা হিসাবে নারীর অধিকার, যৌনতা এবং স্ত্রী-প্রহারের মতো বিষয়গুলি অন্বেষণ করে পত্রিকায় প্রকাশ করেন। গুগল ডুডল ১৯ এপ্রিল ২০১৯ সালে ডুয়েগু আসেনার ৭৩তম জন্মবার্ষিকী স্মরণ করে ২০০৭ সাল থেকে নারী অধিকারে অবদানের ক্ষেত্রে “তুরস্কের কলম” নামে একটি পুরস্কার চালু করে। কাদানান আদো ইয়োক (দ্য ওমেন হ্যাস নেম নেম), ১৮৪ পিপি, ১৯৮৭, ৫৯ তম সংস্করণ ২০০৪,আইএসবিএন ৯৭৫-৫০৬-১২২-৩ (গ্রীক এবং ইতালীয় ভাষায়) আসলিন্ডা আসক দা ইয়ক (আসলে, সেখানেও ভালোবাসা নেই), ১৯২ পিপি, ১৯৮৯, ৪০তম সংস্করণ, ২০০৪, আইএসবিএন ৯৭৫-৫০৬-১২৮-২ কাহরমালার হেপ এরকেক (হিরোরা সর্বদা পুরুষ), ১৬০ পিপি, ১৯৯২, ২ তম সংস্করণ ২০০৫,আইএসবিএন ৯৭৫-৫০৬-১০৮-৮ দেইসেন বীর শে ইয়োক (সেখানে কিছুই পরিবর্তন হয়নি), ১১৮ পিপি, ১৯৯৪, ৪৩ তম সংস্করণ ২০০৪, আইএসবিএন ৯৭৫-৩২৫-০০০-২ আয়নাড আক ভার্দা (আয়নায় প্রেম ছিল), ৩৬০ পিপি, ১৯৯৭, ২২ তম সংস্করণ ২০০৪,আইএসবিএন ৯৭৫-৩২৫-৪৫৬-৩ আসলান্দা উজগুরসান (আসলে, আপনি মুক্ত), ২৭৬ পিপি, ২০০১, ২১ তম সংস্করণ ২০০৪,আইএসবিএন ৯৭৫-৬৬১২-১৪-২ এ জিকে জিদিয়ারাম ডেমেজ (প্রেম বলে না 'আমি চলে যাচ্ছি'), ২০৮ পিপি, ২০০৩, ১৪ তম সংস্করণ ২০০৩, আইএসবিএন ৯৭৫-২৯৩-০৮৩-২ পরম্পরা (টুকরা মধ্যে টুকরা), ১৫৭ পৃষ্ঠা, ২০০৪, ১৪ তম সংস্করণ ২০০৬, আইএসবিএন ৯৭৫-২৯৩-২০৫-৩ জার্মান ভাষা মহিলাদের কোন নাম নেই, ১৭৪ পৃষ্টা, ১৯৯২, পাইপার, মেনচেন, আইএসবিএন ৩-৪৯২-১১৪৮৫-৭ আমার ভালোবাসা, তোমার ভালোবাসা, ২১৫ পৃষ্ঠা, ১৯৯৪, পাইপার, মেনচেন, আইএসবিএন ৩-৪৯২-১১৭৯২-৯ ওলন্দাজ ভাষা ,মহিলাদের কোন নাম নেই, ২১৯ পৃষ্ঠা, ২০০৫, ডি কার্ন, আইএসবিএন ৯০-৩২৫-১০১১-৮ আসলে, আপনি মুক্ত, ২২২ পৃষ্ঠা, ২০০৫, ডি কার্ন, আইএসবিএন ৯০-৩২৫-১০০৬-১ ১৯৮৮ - "নকটা " ম্যাগাজিন দ্বারা "সামিটে মানুষ" ১৯৮৮ - বসফরাস ইউনিভার্সিটি কাদানান আডো ইয়োকের "সেরা লেখক" ১৯৯৫ - বসফরাস ইউনিভার্সিটির "সেরা লেখক" ১৯৯৮ - "৭৫ বছরের ৭৫ জন মহিলা" পুরস্কার তিনি দুই বছর ধরে মস্তিষ্কে টিউমারের সাথে লড়াই করেন। জীবনের শেষ লগ্নে আমেরিকান হাসপাতালে উচ্চ রক্তচাপ এবং শ্বাসকষ্টজনিত সমস্যা নিয়ে তাকে ভর্তি করা হয়। পরে জুলাই ৩০, ২০০৬ সালে ৬০ বছর বয়সে মৃত্যুবরণ করেন। "Duygu Asena; Advocate for Turkish Women"। Washington Post। Associated Press। ২ আগস্ট ২০০৬। সংগ্রহের তারিখ ২৪ জুলাই ২০০৮।  Emrah Guler (৪ আগস্ট ২০০৬)। "The name of the Turkish women"। Turkish Daily News। ৩০ সেপ্টেম্বর ২০০৭ তারিখে মূল থেকে আর্কাইভ করা। সংগ্রহের তারিখ ২০০৮-০৭-২৪।  "Duygu Asena's 73rd Birthday"। Google। ১৯ এপ্রিল ২০১৯।  "2019 PEN Duygu Asena Award Goes to Saturday Mothers"। Middle East Press Releases। ২৬ ফেব্রুয়ারি ২০১৯। ২২ সেপ্টেম্বর ২০২০ তারিখে মূল থেকে আর্কাইভ করা। সংগ্রহের তারিখ ২৩ আগস্ট ২০২০।
অর

অর (আমার গুপ্তধন) হল ২০০৪ সালের একটি নাট্য চলচ্চিত্র। অভিনেত্রী ডানা আইভজি “অর” চরিত্রে অভিনয় করেন। সে কিশোরী বয়সে তার পতিতা মা রুথির প্রতি দায়িত্বশীল হওয়ার জন্য সংগ্রাম করে। এ চলচ্চিত্রে রনিত এলকাবেটজ অভিনয় করেছেন। ফ্রান্স ও -ইসরায়েলি প্রতিষ্ঠানের যৌথ প্রযোজনায় ২০০৪ সালের ১৪ মে “কান চলচ্চিত্র উৎসবে” চলচ্চিত্রটির প্রথম প্রদর্শনী হয়। অর ( ডানা আইভজি) নামে এক কিশোরী নিজেকে বাঁচানো ও তার মাকে সহায়তা করার জন্য বিভিন্ন ধরনের অদ্ভুত কাজ করে। যখন তার মা রুথি ( রনিত এলকাবেটস ) হাসপাতালে থাকার পর বাড়ি ফিরে আসে তখন সে মা রুথিকে বলে, “সে ঘর পরিষ্কারের কাজ খুঁজে পেয়েছে।” রুথি তার কম বেতনের চাকরি দ্বারা অনুপ্রাণিত হয় না এবং দ্রুত পতিতাবৃত্তিতে ফিরে আসে। এরই মধ্যে, অর তার শৈশবের প্রতিবেশী বন্ধু ইডোর সাথে রোম্যান্সকর মেলামেশা শুরু করে। যেমন তারা একসাথে ঘুমায়। ইডোর মা রুথির মুখোমুখি হয়ে স্পষ্ট করে বলে, “সে রুথিকে পছন্দ করে না তাই সে তাদের সম্পর্ককে মেনে নেবে না। ফলে ইডো ও তার পরিবারের সাথে অরের সম্পর্ক ভেঙে পড়ে। অর তার মাকে বাঁচানোর জন্য রাস্তায় পতিতাবৃত্তিতে নিজেকে ভাড়া দিতে মরিয়া হয়ে উঠে। নিজে পতিতাবৃত্তি শুরু করে, প্রথমে তার বাড়িওয়ালাকে যৌন সেবা প্রদান করে এবং অবশেষে একটি এসকর্ট সার্ভিসে যোগ দেয়। অর কান চলচ্চিত্র উৎসবে পাঁচটি সহ ১০ টি পুরস্কার জিতেছে এবং আরও ৮ টির জন্য মনোনীত হয়। এতে চলচ্চিত্রটি ৭৭% রেটিং পেয়েছে। ইসরায়েলি ফিল্ম একাডেমি সেরা অভিনেত্রী - ডানা ইভজি (জয়ী) সেরা শিল্প নির্দেশনা - আভি ফাহিমা (মনোনয়ন) সেরা পরিচালক - কেরেন ইয়েদায়া (মনোনয়ন) সেরা চলচ্চিত্র - (মনোনয়ন) সেরা চিত্রনাট্য - কেরেন ইয়েদায়া সারি এজুজ (মনোনয়ন) সেরা পার্শ্ব অভিনেত্রী - রনিত এলকাবেটজ (মনোনয়ন) বোগোটা চলচ্চিত্র উৎসব সেরা চলচ্চিত্র - কেরেন ইয়েদায়া (মনোনয়ন) আন্তর্জাতিক চলচ্চিত্র উৎসব ব্রাতিস্লাভা গ্র্যান্ড প্রিক্স - কেরেন ইয়েদায়া, রনিত এলকাবেটজ, ডানা ইভজি (জয়ী) কান চলচ্চিত্র উৎসব সমালোচক সপ্তাহ গ্র্যান্ড প্রাইজ - কেরেন ইয়েদায়া (জিতেছেন) গোল্ডেন ক্যামেরা - কেরেন ইয়েদায়া (জয়ী) শ্রেষ্ঠ ফিচার ফিল্মের জন্য প্রিক্স রিগার্ডস জিউন অ্যাওয়ার্ড - কেরেন ইয়েদায়া (জিতেছেন) এসএসিডি চিত্রনাট্য পুরস্কার - কেরেন ইয়েদায়া, সারি এজুজ (জয়ী) সেরা বৈশিষ্ট্যের জন্য তরুণ সমালোচক পুরস্কার - কেরেন ইয়েদায়া (জিতেছেন) ইউরোপীয় চলচ্চিত্র পুরস্কার বছরের ইউরোপীয় আবিষ্কার - কেরেন ইয়েদায়া (মনোনয়ন) জেরুজালেম চলচ্চিত্র উৎসব সেরা ইজরায়েল ফিচারের জন্য ওলগিন পুরস্কার - কেরেন ইয়েদায়া (মনোনয়ন) মেক্সিকো সিটি আন্তর্জাতিক সমসাময়িক চলচ্চিত্র উৎসব সেরা উপলব্ধি - কেরেন ইয়েদায়া (জয়ী) সেরা অভিনেত্রী - রনিত এলকাবেটজ ডানা ইভগির সাথে ভাগ করেছেন (জিতেছেন) পাম স্প্রিংস আন্তর্জাতিক চলচ্চিত্র উৎসব নিউ ভয়েস/ নিউ ভিশন স্পেশাল জুরি মেনশন - কেরেন ইয়েদায়া (জয়ী) অর হিসাবে দানা ইভগি রুথির চরিত্রে রনিত এলকাবেটজ রাচেলের চরিত্রে কেটিয়া জিনব্রিস ইদোর চরিত্রে মেশার কোহেন Or (My Treasure) (2005) ওয়েব্যাক মেশিনে আর্কাইভকৃত ২২ জানুয়ারি ২০১২ তারিখে Rotten Tomatoes. Retrieved on 2 July 2010
ক্যারোলিনা কোজকা

ক্যারোলিনা কোজকা (২ আগস্ট ১৮৯৮ - ১৮ নভেম্বর ১৯১৪) একজন পনের বছর বয়সী পোলিশ নারী। তিনি যৌন আক্রমণ ও হত্যার শিকার হন। এর আগে তিনি স্থানীয়ভাবে তার দৃঢ় ধর্মবিশ্বাস এবং তার প্রতিবেশী এবং সন্তানদের "ক্যাটেচাইজ" করার আগ্রহের জন্য পরিচিত ছিলেন। কোজকাকে প্রায়শই তার মৃত্যুর পদ্ধতির কারণে "পোলিশ মারিয়া গোরেত্তি" হিসাবে উল্লেখ করা হয়। কারোলিনা কোজকা ১৮৯৮ সালের ২ আগস্ট অস্ট্রিয়া-হাঙ্গেরির দখলে থাকা লেসার পোল্যান্ডের জাবাওয়া গ্রামের কাছে একটি জনপদে জন্মগ্রহণ করেন। তিনি কৃষক জান কোজকা এবং মারিয়া বোরজেকার সংসারে জন্ম নেওয়া এগারো সন্তানের মধ্যে চতুর্থ ছিলেন। ৭ আগস্ট সেন্ট জন দ্য ব্যাপটিস্টের স্থানীয় প্যারিশ গির্জায় তাকে বাপ্তিস্ম দেওয়া হয়। ১৯১৪ সালের ১৮ নভেম্বর সকাল ৯.০০ টার দিকে একজন সশস্ত্র রুশ সৈনিক অস্ট্রিয়ান বাহিনী সম্পর্কে প্রশ্ন জিজ্ঞাসা করে বাড়িতে আসে। তারপর সে কোজকা এবং তার মেয়েকে তার সাথে কমান্ডিং অফিসারের নিকট যাওয়ার নির্দেশ দেয়। যখন তারা বনের কিনারায় পৌঁছায় তখন সৈনিকটি বাবাকে বাড়ি ফিরে যাওয়ার আদেশ দেয়। তিনি অনিচ্ছাসত্ত্বেও তার মেয়েকে রাশিয়ানদের সাথে রেখে তা বাড়ি ফিরে আসেন। ফ্রান্সিসজেক জালেসনি এবং ফ্রান্সিসজেক ব্রোদা নামের দুই জন পোলিশ ব্যক্তি আশেপাশে ছিলেন এবং ঝোপের আড়াল থেকে কোজকা কন্যার উপর সৈনিকের আক্রমণ প্রত্যক্ষ করেছিলেন। তাদের বিবরণ অনুসারে সৈনিকটি তার উপর জোর করার চেষ্টা করেছিল কিন্তু সে লড়াই করে এবং তার ধর্ষণের চেষ্টা ব্যর্থ করে। ক্ষিপ্ত হয়ে সৈনিকটি তার বেয়নেট দিয়ে তাকে একাধিকবার আঘাত করে। তিনি পালাতে সক্ষম হন এবং নিকটবর্তী জলাভূমির দিকে প্রায় ৮০০ মিটার দৌড়ান যা তাকে আরও আক্রমণ থেকে রক্ষা করে। সৈনিকটি তাকে পড়ে যেতে দেখে তাকে মৃত বলে বিশ্বাস করে তাড়া ছেড়ে দেয়। যাইহোক, তাকে বাঁচাতে অনেক দেরি হয়ে যেত কারণ তার ক্যারোটিড ধমনী কেটে ফেলা হয়েছিল এবং এর ফলে তিনি জলাভূমিতে রক্তাক্ত হয়ে মারা যান, ৯.৪০ এর কিছু সময় আগে। এই ঘটনায় ১৯১৪ সালের ৪ ডিসেম্বর পর্যন্ত তার লাশ পাওয়া যায়নি। পরে ৬ ডিসেম্বর প্রায় ৩০০০ লোক তার অন্ত্যেষ্টিক্রিয়ায় অংশ নিয়ে তাকে সমাধিস্থ করা হয়। তার ময়নাতদন্তে উপস্থিত একজন নার্স রোজালিয়া বাজারের মতে, ক্যারোলিনা কুমারী অবস্থায় মারা গেছেন বলে জানা গেছে। ১৯৮৭ সালের ১৮ মার্চ তারনও য়ের বিশপের নির্দেশে জাবাওয়া প্যারিশ গির্জার প্রধান বেদীর নিচে তার দেহাবশেষ স্থানান্তরিত করা হয়। যে স্থানে তিনি মারা যান তা একটি ক্রুশ দিয়ে চিহ্নিত করা হয়েছে। ১৯১৬ সালের ১৮ জুন জাবাওয়া গির্জা তার সম্মানে একটি স্মৃতিস্তম্ভ স্থাপন করে।   "Blessed Karoliny Kózkówny"। Saints SQPN। ৯ নভেম্বর ২০১৬। সংগ্রহের তারিখ ১১ এপ্রিল ২০১৭।  "The Blessed Karolina Kózka"। Sanktuarium Zabawa। ১২ এপ্রিল ২০১৭ তারিখে মূল থেকে আর্কাইভ করা। সংগ্রহের তারিখ ১১ এপ্রিল ২০১৭।  "Beata Carolina Kózka"। Santi e Beati। সংগ্রহের তারিখ ১১ এপ্রিল ২০১৭।  http://czasopisma.upjp2.edu.pl/foliahistoricacracoviensia/article/viewFile/1474/1366 হ্যাগিওগ্রাফি সার্কেল সাধু SQPN দক্ষিণ -পশ্চিম কানসাস ক্যাথলিক ওয়েব্যাক মেশিনে আর্কাইভকৃত ১১ এপ্রিল ২০১৭ তারিখে
শ্বাসরোগের উৎস নিয়ন্ত্রণ

শ্বাসরোগের আলোচনায় উৎস নিয়ন্ত্রণ (source control) বলতে শ্বাসযন্ত্রীয় বা শ্বসনতন্ত্রীয় কোনও রোগের সংবহন বা ছড়িয়ে পড়া হ্রাস করার এক ধরনের কৌশলকে বোঝায়, যাতে কথা বলা, কাশি বা হাঁচি দেওয়া এমনকি গান গাওয়ার মাধ্যমে শ্বাসনির্গত অতিক্ষুদ্র ফোঁটা (respiratory droplet) বা বায়বীয় বিক্ষেপের (aerosol) বিস্তার রোধ করা হয়। এই উদ্দেশ্যে সচরাচর নাক ও মুখ ঢাকতে ডাক্তারি মুখোশ ব্যবহার করা হয়। তবে মহামারী পরিস্থিতিতে ডাক্তারি মুখোশের ঘাটতি হলে জনসাধারণকে এর পরিবর্তে সাধারণ কাপড়ের তৈরি মুখোশ পরতে সুপারিশ করা হয়। অধিকন্তু, হাঁচি-কাশির শিষ্টাচার (respiratory etiquette) যেমন কাশি দেবার সময়ে টিস্যু কাগজ দিয়ে নাক ও মুখ ঢাকাকেও উৎস নিয়ন্ত্রণ হিসেবে গণ্য করা যায়। যেসব রোগ বায়ুতে অতিক্ষুদ্র জলীয় ফোঁটা বা বায়বীয় বিক্ষেপের মাধ্যমে সংবাহিত হয়, সেসব রোগের ক্ষেত্রে বায়ু প্রবাহ, কণা ও বায়বীয় বিক্ষেপের স্থানান্তর সংক্রান্ত জ্ঞান যুক্তিসঙ্গত অবকাঠামোগত উৎস নিয়ন্ত্রণ সমস্যার সমাধান উদ্ভাবনে সহায়ক হতে পারে, যে সমাধানগুলি ঝুঁকিপ্রবণ ব্যক্তিদের সুরক্ষাহীনতা (exposure) ন্যূনতম মাত্রায় নামিয়ে আনতে সহায়তা করতে পারে। "FAQs on the Emergency Use Authorization for Face Masks (Non-Surgical)"। U.S. Food and Drug Administration (ইংরেজি ভাষায়)। ২০২০-০৪-২৬। সংগ্রহের তারিখ ২০২০-০৫-২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Naunheim, Matthew R.; Bock, Jonathan; Doucette, Philip A.; Hoch, Matthew; Howell, Ian; Johns, Michael M.; Johnson, Aaron M.; Krishna, Priya; Meyer, David; Milstein, Claudio F.; Nix, John (২০২০-০৬-২৮)। "Safer Singing During the SARS-CoV-2 Pandemic: What We Know and What We Don't"। Journal of Voice। আইএসএসএন 0892-1997। ডিওআই:10.1016/j.jvoice.2020.06.028। পিএমআইডি 32753296 |pmid= এর মান পরীক্ষা করুন (সাহায্য)। পিএমসি 7330568  |pmc= এর মান পরীক্ষা করুন (সাহায্য)। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Using face masks in the community - Reducing COVID-19 transmission from potentially asymptomatic or pre-symptomatic people through the use of face masks"। European Centre for Disease Prevention and Control (ইংরেজি ভাষায়)। ২০২০-০৪-০৮। সংগ্রহের তারিখ ২০২০-০৫-২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Interim Infection Prevention and Control Recommendations for Patients with Suspected or Confirmed Coronavirus Disease 2019 (COVID-19) in Healthcare Settings"। U.S. Centers for Disease Control and Prevention (ইংরেজি ভাষায়)। ২০২০-০৫-১৮। সংগ্রহের তারিখ ২০২০-০৫-২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Hunziker, Patrick (২০২০-১২-১৬)। "Minimizing exposure to respiratory droplets, 'jet riders' and aerosols in air-conditioned hospital rooms by a 'Shield-and-Sink' strategy"। medRxiv (ইংরেজি ভাষায়): 2020.12.08.20233056। ডিওআই:10.1101/2020.12.08.20233056। উদ্ধৃতি টেমপ্লেট ইংরেজি প্যারামিটার ব্যবহার করেছে (link)